pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนายกรัฐมนตรี พลเอกประวิตรฯ สั่งเดินหน้าขับเคลื่อนโครงการน้ำ เร่งแก้ไขปัญหาน้ำเพื่ออุปโภคบริโภค เตรียมแหล่งกักเก็บน้ำต้นทุนในช่วงฤดูฝนนี้
วันพฤหัสบดีที่ 12 มีนาคม 2563
รองนายกรัฐมนตรี พลเอกประวิตรฯ สั่งเดินหน้าขับเคลื่อนโครงการน้ํา เร่งแก้ไขปัญหาน้ําเพื่ออุปโภคบริโภค เตรียมแหล่งกักเก็บน้ําต้นทุนในช่วงฤดูฝนนี้
รองนายกรัฐมนตรี พลเอกประวิตรฯ เป็นประธานการประชุมคณะอนุกรรมการขับเคลื่อนโครงการขนาดใหญ่และโครงการสําคัญ ครั้งที่ 1/2563 สั่งเดินหน้าขับเคลื่อนโครงการน้ํา เร่งแก้ไขปัญหาน้ําเพื่ออุปโภคบริโภค เตรียมแหล่งกักเก็บน้ําต้นทุนในช่วงฤดูฝนนี้
วันนี้ (12 มี.ค. 63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะอนุกรรมการขับเคลื่อนโครงการขนาดใหญ่และโครงการสําคัญ ครั้งที่ 1/2563 โดยมี ดร.สมเกียรติ ประจําวงษ์ เลขาธิการสํานักงานทรัพยากรน้ําแห่งชาติ (สทนช.) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี และหน่วยงานที่เกี่ยวข้อง เข้าร่วมประชุม
ที่ประชุมรับทราบประเด็นที่น่าสนใจ อาทิ ความก้าวหน้าโครงการขนาดใหญ่และโครงการสําคัญ ที่คณะกรรมการทรัพยากรน้ําแห่งชาติเห็นชอบ จํานวน 25 โครงการ ความก้าวหน้าผลการดําเนินงานของคณะทํางานติดตามการขอใช้พื้นที่ป่าสําหรับโครงการพัฒนาแหล่งน้ํา โดยแบ่งเป็น 5 กลุ่ม ดังนี้ 1. โครงการอันเนื่องมาจากพระราชดําริ 2. โครงการที่ได้รับงบประมาณแล้ว 3. โครงการที่พร้อมยื่นขอใช้พื้นที่ป่าไม้ 4. โครงการที่อยู่ในกระบวนการพิจารณารายงานด้านสิ่งแวดล้อม และ 5. โครงการที่รออนุญาตเข้าศึกษาวิจัยทางวิชาการในพื้นที่ป่าไม้
พร้อมกันนี้ ที่ประชุมได้พิจารณาเห็นชอบทบทวนเป้าหมายขับเคลื่อนโครงการสําคัญ โครงการขนาดใหญ่และโครงการสําคัญที่หน่วยงานเสนอ ได้แก่ โครงการของกรมชลประทาน โครงการอ่างเก็บน้ําห้วยกรอกเคียน จังหวัดฉะเชิงเทรา เพื่อจัดหาแหล่งเก็บกักน้ําต้นทุนในช่วงฤดูฝน โครงการเพื่อการพัฒนา ปี 2563 (เพิ่มเติม) ของการประปาส่วนภูมิภาค (กปภ.) จํานวน 2 โครงการ คือ 1. โครงการก่อสร้างปรับปรุงขยาย กปภ. สาขาเพชรบูรณ์ – หล่มสัก ประกอบด้วย แผนงานก่อสร้างปรับปรุงขยาย กปภ.สาขาเพชรบูรณ์ – หล่มสัก (ระยะที่ 1-2) และแผนการบริหารจัดการลดน้ําสูญเสีย กปภ.สาขาเพชรบูรณ์ – หล่มสัก และ 2. โครงการก่อสร้างปรับปรุงขยาย กปภ.สาขาสมุทรสาคร – นครปฐม ประกอบด้วย แผนงานก่อสร้างปรับปรุงขยาย กปภ.สาขาสมุทรสาคร – นครปฐม (ระยะที่ 1-2) และแผนการบริหารจัดการลดน้ําสูญเสีย กปภ.สาขาสมุทรสาคร – นครปฐม ทั้งนี้ เพื่อเพิ่มประสิทธิภาพของระบบน้ําผลิต ระบบจ่ายน้ํา สามารถให้บริการประชาชนได้เพิ่มขึ้นอีก 10 ปี ข้างหน้าอย่างพอเพียง อีกทั้งเป็นการส่งเสริมสาธารณูปโภคขั้นพื้นฐานของประชาชนและใช้ทรัพยากรที่มีอยู่อย่างจํากัดได้อย่างมีประสิทธิภาพ
ในตอนท้าย รองนายกรัฐมนตรี กล่าวขอบคุณทุกหน่วยงานที่ร่วมกันพิจารณาให้ความเห็นโครงการที่เสนอเข้ามา ซึ่งล้วนแต่เป็นโครงการสําคัญ พร้อมกําชับให้หน่วยงานที่เกี่ยวข้องดําเนินการตามมติที่ประชุม ส่วนโครงการใดที่ผ่านการพิจารณาของคณะกรรมการทรัพยากรน้ําแห่งชาติ แล้ว ให้เร่งรัดดําเนินการให้เป็นไปตามแผน ขับเคลื่อนให้เกิดผลเป็นรูปธรรม เพื่อแก้ไขปัญหาด้านน้ําให้กับประชาชนได้อย่างเป็นระบบและยั่งยืน
.........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงกลาโหม มอบเข็มพระดุลยาธิปัตย์และใบประกาศเกียรติคุณ เชิดชูเกียรติ ให้แก่โรงเรียนเหล่าทหารพระธรรมนูญ และกรมพระธรรมนูญ
วันพุธที่ 4 กันยายน 2562
ปลัดกระทรวงกลาโหม มอบเข็มพระดุลยาธิปัตย์และใบประกาศเกียรติคุณ เชิดชูเกียรติ ให้แก่โรงเรียนเหล่าทหารพระธรรมนูญ และกรมพระธรรมนูญ
เมื่อ 4 ก.ย. 62 พลเอก ณัฐ อินทรเจริญ ปลัดกระทรวงกลาโหม เป็นประธานในพิธีมอบเข็มพระดุลยาธิปัตย์
เมื่อ 4 ก.ย. 62 พลเอก ณัฐ อินทรเจริญ ปลัดกระทรวงกลาโหม เป็นประธานในพิธีมอบเข็มพระดุลยาธิปัตย์ และใบประกาศเกียรติคุณ ณ ห้องสุรศักดิ์มนตรี ในศาลาว่าการกลาโหม โดยสภาโรงเรียนเหล่าทหารพระธรรมนูญ ได้มีมติให้ความเห็นชอบมอบให้แก่ผู้ทรงคุณวุฒิ และผู้ที่ได้ประกอบคุณงามความดีแก่ โรงเรียนเหล่าทหารพระธรรมนูญ และกรมพระธรรมนูญ จํานวน 60 นาย เนื่องจากเป็นผู้ที่ทําคุณประโยชน์ให้กับกรมพระธรรมนูญ ทั้งนี้ เข็มพระดุลยาธิปัตย์เป็นเครื่องหมายอันทรงเกียรติของนายทหารเหล่าพระธรรมนูญ โดยหมายถึงผู้เป็นใหญ่ในการประสิทธิ์ประสาทความยุติธรรมทหาร จึงเห็นสมควรมอบเข็มพระดุลยาธิปัตย์ให้ไว้เพื่อประดับเป็นเกียรติต่อไป
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมประเมินสถานการณ์ช่วงวันหยุด ขอทุกคนเข้มงวดดูแลตัวเอง อย่าละเลย
วันอาทิตย์ที่ 12 เมษายน 2563
นายกรัฐมนตรีตรวจเยี่ยมประเมินสถานการณ์ช่วงวันหยุด ขอทุกคนเข้มงวดดูแลตัวเอง อย่าละเลย
นายกรัฐมนตรีตรวจเยี่ยมประเมินสถานการณ์ช่วงวันหยุด ขอทุกคนเข้มงวดดูแลตัวเอง อย่าละเลย
วันนี้ (12 เมษายน 2563) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าปฏิบัติหน้าที่ที่ทําเนียบรัฐบาลเพื่อติดตามงานและสถานการณ์ โดยได้กล่าวถึงสถานการณ์ทั่วไปหลังออกข้อกําหนดและขอความร่วมมือประชาชน งดกิจกรรมที่ต้องอยู่ร่วมกันเหมือนประเพณีสงกรานต์ที่ปฏิบัติสืบต่อกันมา และในปีนี้ขอให้เลื่อนออกไปก่อน ว่า ขอบคุณประชาชนที่ให้ความร่วมมือกัน ช่วยเหลือกันอย่างดี ไม่กระทําการอะไรที่จะส่งผลให้เกิดการแพร่ระบาดไปสู่กลุ่มต่าง ๆ รับทราบสถิติการอยู่บ้านที่น่าพอใจ รวมไปถึงการปฏิบัติตัวภายในบ้านกันเองที่มีเด็กและผู้สูงอายุด้วย หลายครอบครัวได้มีแนวทางแสดงความเคารพผู้สูงอายุแทนการรดน้ําดําหัว ในรูปแบบที่ปลอดภัย สามารถแสดงความรักความห่วงใยได้อย่างเหมาะสมกับสถานการณ์ นอกจากนี้ ที่สําคัญคือเจ้าหน้าที่ ทหาร ตํารวจ พลเรือน และบุคลากรแพทย์และสาธารณสุข ที่ระดมสรรพกําลังร่วมกันปฏิบัติหน้าที่อย่างสุดกําลัง แม้เหน็ดเหนื่อย ก็ไม่ย่อท้อ เพื่อให้พี่น้องประชาชนปลอดภัยทั้งจากเชื้อโควิด และความปลอดภัยในชีวิตและทรัพย์สินอื่น ๆ ด้วย
นายกรัฐมนตรีกล่าวย้ําว่า “ในช่วงเวลานี้ หากเราละเลย ไม่รวมใจกันทําหน้าที่ของตัวเอง ช่วยเหลือกัน ทําตามแนวปฏิบัติ ข้อกําหนดและมาตรการ อย่างเข้มข้น เราจะกลับมาใช้ชีวิตตามปกติที่เราเคยเป็น เคยทํา ได้ยากขึ้น และอาจไม่สามารถกลับมาดํารงชีวิตตามปกติอีกได้ และสิ่งที่เจ้าหน้าที่ทุกคน ขอย้ําว่าทุกคนที่ทุ่มเท ไม่เหน็ดเหนื่อย ไม่ย่อท้อ เพื่อรักษาทุกชีวิต และเป็นเหมือนการ์ดดูแลชีวิตพวกเราจากโรคร้ายนี้ จะสูญเปล่าในทันที จึงขอให้ประชาชนช่วยกันแบบนี้ เข้มข้นแบบนี้ไปก่อน ความปลอดภัยของสุขภาพทุกคนขึ้นอยู่กับความร่วมมือและการปฏิบัติตนของทุกคน”
จากการเดินทางไปตรวจเยี่ยมสถานที่ State Quarantine และออกตรวจการทํางานของด่านตรวจในช่วงเวลาเคอร์ฟิว นายกรัฐมนตรีมีความพอใจและขอบคุณทุกคนที่ให้ความร่วมมือ และรับทราบข้อติดขัด และความต้องการของทั้งประชาชนและเจ้าหน้าที่ ซึ่งนายกรัฐมนตรีได้นําไปหารือ สั่งการ เพื่อแก้ไขโดยทันที เช่น การขออยู่ห้องละ 1 คนของผู้ที่ต้องกักกันสอบสวนโรค ที่ได้นําไปสู่การแก้ไขในบางสถานที่ได้แล้ว การย้ําให้เจ้าหน้าที่เข้มงวดตรวจตราในช่วงเคอร์ฟิว ก็เช่นกัน
รัฐบาลไทย-ข่าวทำเนียบรัฐบาล-กระทรวงมหาดไทย จับมือ สสส. เดินหน้าขับเคลื่อนยุทธศาสตร์ส่งเสริมการใช้จักรยานในชีวิตประจำวัน
วันศุกร์ที่ 21 เมษายน 2560
กระทรวงมหาดไทย จับมือ สสส. เดินหน้าขับเคลื่อนยุทธศาสตร์ส่งเสริมการใช้จักรยานในชีวิตประจําวัน
กระทรวงมหาดไทย จับมือ สสส. เดินหน้าขับเคลื่อนยุทธศาสตร์ส่งเสริมการใช้จักรยานในชีวิตประจําวัน
วันนี้ (20เม.ย. 60) เวลา09.30น. ณ ภูเขางามพาโนรามารีสอร์ท จังหวัดนครนายก นายสุทธิพงษ์ จุลเจริญ
รองปลัดกระทรวงมหาดไทย เป็นประธานเปิดโครงการสัมมนาการขับเคลื่อนยุทธศาสตร์ส่งเสริมการใช้จักรยานในชีวิตประจําวัน ซึ่งจัดขึ้นภายใต้ความร่วมมือของสํานักงานปลัดกระทรวงมหาดไทย กรมส่งเสริมการปกครองท้องถิ่น และ สํานักงานกองทุนสนับสนุนการสร้างเสริมสุขภาพ (สสส.) โดยมีวัตถุประสงค์เพื่อส่งเสริมให้ประชาชนหันมาใช้จักรยานในชีวิตประจําวันมากยิ่งขึ้น ภายใต้ความร่วมมือระหว่างภาครัฐ ภาคเอกชน และภาคประชาชน เพื่อร่วมกันผลักดันและขับเคลื่อนการส่งเสริมและสนับสนุนการสร้างเสริมสุขภาพด้วยการใช้จักรยานในชีวิตประจําวันตามนโยบายรัฐบาล โดยมีกลุ่มเป้าหมายที่เข้าร่วมสัมมนา ประกอบด้วย ผู้บริหารหรือเจ้าหน้าที่ผู้รับผิดชอบในการจัดทํายุทธศาสตร์ของหน่วยงานต่างๆ ที่เกี่ยวข้อง อาทิกระทรวงมหาดไทย กระทรวงคมนาคม กระทรวงศึกษาธิการ กระทรวงสาธารณสุข กระทรวงการคลัง กระทรวงการท่องเที่ยวและกีฬา กระทรวงวัฒนธรรมเป็นต้น
นายสุทธิพงษ์ จุลเจริญ รองปลัดกระทรวงมหาดไทย กล่าวว่าในนามของกระทรวงมหาดไทย ตนมีความยินดีเป็นอย่างยิ่งที่ทุกภาคส่วนจะได้ร่วมมือกันผลักดันและขับเคลื่อนการส่งเสริมและสนับสนุนการใช้จักรยานในชีวิตประจําวัน เพื่อให้เกิดผลสัมฤทธิ์ตามนโยบายของรัฐบาล ที่มีเป้าหมายให้ประชาชนหันมาใช้จักรยานในการดําเนินชีวิตประจําวันมากยิ่งขึ้น ทั้งในด้านการออกกําลังกายหรือการเดินทาง ซึ่งกระทรวงมหาดไทยได้ตระหนักถึงความสําคัญในการส่งเสริมให้ประชาชนหันมาใช้จักรยานในชีวิตประจําวัน ดังจะเห็นได้ว่าปัจจุบันคนไทยมีกิจกรรมทางกายลดลงซึ่งการขาดกิจกรรมทางกายเป็นสาเหตุหนึ่งของการเสียชีวิต ดังนั้นกระทรวงมหาดไทย และ สํานักงานกองทุนสนับสนุนการสร้างเสริมสุขภาพ (สสส.) จึงได้ร่วมกันจัดโครงการสัมมนาการขับเคลื่อนยุทธศาสตร์ส่งเสริมการใช้จักรยานในชีวิตประจําวัน ขึ้นในระหว่างวันที่ 20-21 เมษายน 2560 เพื่อร่วมกันผลักดันและขับเคลื่อนยุทธศาสตร์ส่งเสริมการสร้างสุขภาพด้วยการใช้จักรยานในชีวิตประจําวันตามนโยบายของรัฐบาลให้เกิดขึ้นอย่างเป็นรูปธรรมโดยที่ผ่านมากระทรวงมหาดไทยได้บูรณาการทํางานร่วมกับสํานักงานกองทุนสนับสนุนการสร้างเสริมสุขภาพ (สสส.) และหน่วยงานที่เกี่ยวข้องทั้งภาครัฐ ภาคเอกชน และภาคประชาสังคม ผ่านโครงการต่างๆ มาอย่างต่อเนื่อง เช่น โครงการเมืองปั่นได้ เมืองปั่นดี เพื่อส่งเสริมการใช้จักรยานและการจัดพื้นที่ให้เหมาะสมต่อการใช้จักรยาน ภายใต้การดําเนินงานตามมติสมัชชาสุขภาพแห่งชาติ ผ่านยุทธศาสตร์3ส. ได้แก่ สวน เส้นทาง และสนาม เพื่อตอบสนองการเสริมสร้างสุขภาพของประชาชนตามนโยบายของรัฐบาล
ท้ายนี้ ขอขอบคุณผู้เข้าร่วมโครงการ วิทยากร สํานักงานกองทุนสนับสนุนการสร้างเสริมสุขภาพ (สสส.)และผู้ที่มีส่วนเกี่ยวข้องทุกท่าน ที่ได้ดําเนินการและสนับสนุนการจัดโครงการสัมมนาการขับเคลื่อนยุทธศาสตร์ส่งเสริมการใช้จักรยานในชีวิตประจําวันในครั้งนี้ ให้ดําเนินไปได้ด้วยดี และหวังเป็นอย่างยิ่งว่า ทุกท่านจะได้ความรู้ความเข้าใจ รวมทั้งแนวทางในขับเคลื่อนที่ได้จากการระดมความคิดเห็นนําไปใช้ในการดําเนินงานเพื่อให้บรรลุเป้าหมายตามนโยบายของรัฐบาลและบรรลุวัตถุประสงค์ที่กําหนดไว้ทุกประการ.
ครั้งที่ 60/2560
รัฐบาลไทย-ข่าวทำเนียบรัฐบาล-งาน Dinner : Authentic of Thai Food for The World ซึ่งอยู่ภายใต้โครงการพัฒนาอุตสาหกรรมอาหารไทยด้วยระบบมาตรฐานเพื่อเป็นครัวอาหารโลก
วันเสาร์ที่ 15 กรกฎาคม 2560
งาน Dinner : Authentic of Thai Food for The World ซึ่งอยู่ภายใต้โครงการพัฒนาอุตสาหกรรมอาหารไทยด้วยระบบมาตรฐานเพื่อเป็นครัวอาหารโลก
รองปลัดกระทรวงอุตสาหกรรม เป็นประธานเปิดงาน Dinner : Authentic of Thai Food for The World ซึ่งอยู่ภายใต้โครงการพัฒนาอุตสาหกรรมอาหารไทยด้วยระบบมาตรฐานเพื่อเป็นครัวอาหารโลก จัดโดยสถาบันอาหาร สถาบันเครือข่ายของกระทรวงอุตสาหกรรม
ภูเก็ต : เมื่อวันที่ 14 กรกฎาคม 2560 นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดงาน Dinner : Authentic of Thai Food for The World ซึ่งอยู่ภายใต้โครงการพัฒนาอุตสาหกรรมอาหารไทยด้วยระบบมาตรฐานเพื่อเป็นครัวอาหารโลก จัดโดยสถาบันอาหาร สถาบันเครือข่ายของกระทรวงอุตสาหกรรม โดยมีนายยงวุฒิ เสาวพฤกษ์ ผู้อํานวยการสถาบันอาหาร นายถาวรวัฒน์ คงแก้ว ปลัดจังหวัดภูเก็ต นายเทศมนตรี ผู้บริหารจังหวัดภูเก็ต สมาคมร้านอาหาร สมาคมการโรงแรม ชมรมเชฟจังหวัดภูเก็ต ร่วมเปิดงาน ณ โรงแรมโนโวเทลภูเก็ต โภคีธรา
โดยช่วงการอบรมโครงการดังกล่าวฯ ได้รับเกียรติจากคณาจารย์มหาวิทยาลัยสวนดุสิต กรุงเทพฯ เป็นผู้ถ่ายทอดให้ความรู้ ความเข้าใจเกี่ยวกับมาตรฐานอาหารไทย เทคนิควิธีการประกอบอาหาร และการใช้วัตถุดิบทดแทน พร้อมสาธิตการปฏิบัติเมนูอาหารตามมาตรฐานอาหารไทย รสไทยแท้รวม 14 เมนู ประกอบด้วยเมนูผัดกะเพราหมู แกงเขียวหวานเนื้อ ต้มข่าไก่ มัสมั่น แกงเลียง ผัดไทย ต้มยํากุ้ง พะแนงเนื้อ ส้มตําไทย ลาบหมู สะเต๊ะไก่ ผัดเปรี้ยวหวาน ข้าวเหนียวมะม่วง และทับทิมกรอบ ให้กับผู้ประกอบการและผู้ปรุงอาหาร (เชฟ) จากภัตตาคาร ร้านอาหาร โรงแรมฝั่งอันดามันในจังหวัดภูเก็ต จํานวน 80 ท่าน เมื่อวันที่ 13-14 กรกฎาคม 2560 ที่ผ่านมา ณ มหาวิทยาลัยสงขลานครินทร์ วิทยาเขตภูเก็ต
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมสืบสานพระราชปณิธานอนุรักษ์พันธุกรรมพืช
วันศุกร์ที่ 22 มิถุนายน 2561
กระทรวงเกษตรฯ ร่วมสืบสานพระราชปณิธานอนุรักษ์พันธุกรรมพืช
กระทรวงเกษตรฯ ร่วมสืบสานพระราชปณิธานอนุรักษ์พันธุกรรมพืชรมช.วิวัฒน์ชวนคนกึ๊ดช้างสร้างต้นแบบชุมชนไร้อดอยาก
นายวิวัฒน์ศัลยกําธรรัฐมนตรีช่วยว่าการกระทรวงเกษตรฯกล่าวในโอกาสเข้าร่วมกิจกรรมโครงการอนุรักษ์พันธุกรรมพืชอันเรื่องมาจากพระราชดําริ สมเด็จพระเทพพระรัตนราชสุดาฯ สยามบรมราชกุมารี (อพ.สธ.) งานปลูกรักษาทรัพยากรท้องถิ่น : กิจกรรมแหล่งเรียนรู้แปลงปลูกรักษาพรรณไม้/ดอกไม้สําคัญและไม้หายาก ณ ต.กึ๊ดช้างอ.แม่แตง จ.เชียงใหม่ว่าการรักษาพันธุ์ไม้สําคัญไม้หายากนั้นเป็นงานที่สําคัญจําเป็นต้องเร่งปลูกฝังให้เด็กและเยาวชนมีจิตสํานึกในการอนุรักษ์พันธุกรรมทั้งพืชและสัตว์ตลอดจนวัฒนธรรมอันหลากหลายของมนุษย์องค์การบริหารส่วนตําบลกึ้ดช้างเป็นตัวอย่างการดําเนินงานด้วยความสามัคคีโดยชักชวนภาคส่วนต่างๆมาร่วมกันอนุรักษ์พันธุกรรมพืชโดยเฉพาะไม้ท้องถิ่นเพื่อรักษาไว้ซึ่งความหลากหลายทางพันธุกรรมซึ่งถือเป็นงานที่ในหลวงรัชกาลที่ 9 ทรงให้ความสําคัญถ้าประชาชนลุกขึ้นมาทําเรื่องนี้อย่างจริงจังเชื่อได้ว่าจะทําให้ประชาชนมีความสุข ประเทศมีความสุขไม่ได้เน้นก้าวหน้าอย่างมากแต่เน้นที่มีความสุขความเจริญเพราะถ้าก้าวหน้าอย่างมากจะถอยหลังเข้าคลองอย่างน่ากลัวอยากให้ประชาชนน้อมนําศาสตร์ของพระองค์ท่านมาช่วยกันอนุรักษ์ป่าดินน้ําป้องกันการชะล้างพังทลายของหน้าดินซึ่งทรัพยากรดินเป็นพื้นฐานทรัพยากรธรรมชาติที่สําคัญยิ่งไม่มีป่าก็ไม่มีดินเพราะอัตราการชะล้างพังทลายของหน้าดินจะเพิ่มสูงขึ้นหากไม่มีต้นไม้ปกคลุมจนเพาะปลูกไม่ได้แต่ถ้าทุกคนร่วมกันป้องกันการชะล้างพังทลายหน้าดินด้วยการปลูกต้นไม้ที่หลากหลายเหมือนที่โครงการนี้ทําจะช่วย    ป้องกันการชะล้างพังทลายของหน้าดินได้และจะเป็นพื้นที่ความมั่นคงของอาหารได้จริง
ปัจจุบันอัตราการชะล้างพังทลายหน้าดินคิดเป็นความสูญเสียทางเศรษฐกิจสูงถึง 2.3 ล้านล้านบาทในขณะที่รัฐบาลเก็บภาษีได้ประมาณ 2.7 ล้านล้านบาทต่อปีและอัตราการชะล้างจะยิ่งสูงขึ้นเมื่อพื้นที่สูงชันไม่มีสิ่งปกคลุมส่งผลให้ประเทศต้องเสียงบประมาณในการขุดลอกเขื่อนลอกคลองอีกหลายร้อยล้านบาทขณะเดียวกันก็ส่งผลให้ต้นทุนของเกษตรกรเพิ่มขึ้นเมื่อความอุดมสมบูรณ์ของดินหมดไปก็จะเริ่มวงจรของหนี้สินและการรุกป่าเพราะ​เมื่อขาดทุนก็รุกภูเขาเพิ่มขึ้นไปอีกกลายเป็นปัญหาใหญ่เขาหัวโล้นนับล้านๆไร่
“เราต้องร่วมกันตอบโจทย์การพัฒนาที่ยั่งยืนคือจะต้องไม่มีคนอดอยากหิวโหยจึงหวังว่าอบต.กึ้ดช้างและเครือข่ายจะเป็นตัวอย่างการสร้างสังคมใหม่โดยไม่ทิ้งใครไว้ข้างหลังไม่ทิ้งคนแก่เด็กหรือคนพิการให้หิวโหยเป้าหมายการพัฒนาที่ยั่งยืนซึ่งเป็นเป้าหมายของโลกจึงเป็นเป้าหมายของเราด้วยเพื่อถวายแด่พระบาทสมเด็จพระเทพรัตน์ราชสุดาสยามบรมราชกุมารีในฐานะทูตพิเศษ (Special Ambassador) ของสหประชาชาติด้าน Zero Hunger (การขจัดความหิวโหย)” นายวิวัฒน์​ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สถาบันบำราศนราดูร จัดการศพผู้เสียชีวิตจากโควิด-19 ตามมาตรฐานสากล
วันอังคารที่ 24 มีนาคม 2563
สถาบันบําราศนราดูร จัดการศพผู้เสียชีวิตจากโควิด-19 ตามมาตรฐานสากล
สถาบันบําราศนราดูร มั่นใจวิธีจัดการศพผู้เสียชีวิตจากโรคติดเชื้อไวรัสโคโรนา 2019 ได้มาตรฐานสากล ไม่แพร่กระจายเชื้อ
สถาบันบําราศนราดูร มั่นใจวิธีจัดการศพผู้เสียชีวิตจากโรคติดเชื้อไวรัสโคโรนา 2019 ได้มาตรฐานสากล ไม่แพร่กระจายเชื้อ
วันนี้ (24 มีนาคม 2563) นายแพทย์อภิชาติ วชิรพันธ์ ผู้อํานวยการสถาบันบําราศนราดูร ให้สัมภาษณ์ว่า สถาบันบําราศนราดูรเป็นสถาบันเชี่ยวชาญด้านโรคติดเชื้อ มีการซักซ้อมการจัดการร่างผู้เสียชีวิตจากโรคติดต่ออันตรายเป็นระยะ ดําเนินการตามมาตรฐานสากล สําหรับวิธีการจัดการศพ มีผู้ปฏิบัติงาน 4 คน และผู้ทําหน้าที่ฉีดสเปรย์น้ํายาฆ่าเชื้อโรค 1 คน ทุกคนสวมชุดป้องกันตนเอง เตรียมถุงซิปใส่ร่างผู้เสียชีวิต 3 ถุง และน้ํายาฆ่าเชื้อ แอลกอฮอล์ 70 เปอร์เซนต์ โดยขั้นตอนแรกใช้ผ้าชุบแอลกอฮอล์ปิดทุกช่องทางของร่างกาย แล้วพ่นแอลกอฮอล์ทั่วร่าง และนําร่างใส่ถุงซิปชั้นที่ 1 พ่นแอลกอฮอล์ทั่วถุงชั้นที่ 1 จากนั้นผู้ที่นําร่างใส่ถุงซิปต้องไปเปลี่ยนชุดและเปลี่ยนถุงมือ ก่อนนําร่างที่อยู่ในถุงซิปชั้นที่ 1 มาใส่ถุงซิปที่ 2 และทําซ้ําขั้นตอนเดิมเพื่อใส่ถุงซิปชั้นที่ 3 โดยทุกขั้นตอนจะมีพยาบาลควบคุมโรคติดเชื้อดูแลกํากับอย่างใกล้ชิด สําหรับการเคลื่อนย้ายศพจะไม่มีการเปิดถุงซิป รวมทั้งการฌาปนกิจที่วัด ขอยืนยันว่าจะไม่มีการสลับร่าง เพราะก่อนบรรจุจะได้รับการยืนยันโดยญาติ ซึ่งสวมชุดป้องกันด้วย ทั้งนี้ เชื้อชนิดนี้ถูกทําลายด้วยความร้อน และการเผาศพจะไม่ทําให้เชื้อแพร่กระจาย
ทั้งนี้ สถาบันบําราศนราดูร ได้ให้การรักษาผู้ป่วยโรคติดเชื้อไวรัสโคโรนา 2019 (โควิด-19) จํานวน 117 ราย ในจํานวนนี้มีผู้ป่วยอาการหนักและเสียชีวิต 3 ราย โดยทั้ง 3 รายได้การรักษาอย่างดีที่สุด ได้รับยาต้านไวรัส และสูตรยาขนานต่าง ๆ ที่มีอยู่อย่างครบถ้วน ซึ่งการรักษามีทั้งการรักษาโดยเวชบําบัดวิกฤต และการรักษาแบบประคับประคอง โดยมีคณะแพทย์ผู้เชี่ยวชาญจากมหาวิทยาลัยร่วมดูแลและให้คําปรึกษา สถาบันฯ ขอแสดงความเสียใจกับครอบครัวผู้เสียชีวิต และยืนยันให้การดูแลจัดการร่างผู้เสียชีวิตอย่างสมศักดิ์ศรี ตามมาตรฐานการป้องกันควบคุมโรค
************************* 24 มีนาคม 2563
รัฐบาลไทย-ข่าวทำเนียบรัฐบาล-เนคเทค-สวทช. ร่วมกับหน่วยงานพันธมิตร จัดงานแถลงข่าว “มหกรรมประกวดเทคโนโลยีสารสนเทศแห่งประเทศไทย ครั้งที่ 18”
วันอังคารที่ 5 มีนาคม 2562
เนคเทค-สวทช. ร่วมกับหน่วยงานพันธมิตร จัดงานแถลงข่าว “มหกรรมประกวดเทคโนโลยีสารสนเทศแห่งประเทศไทย ครั้งที่ 18”
กระทรวงวิทยาศาสตร์และเทคโนโลยี โดยศูนย์เทคโนโลยีอิเล็กทรอนิกส์และคอมพิวเตอร์แห่งชาติ (เนคเทค-สวทช.) ร่วมกับหน่วยงานพันธมิตร จัดงานแถลงข่าว “มหกรรมประกวดเทคโนโลยีสารสนเทศแห่งประเทศไทย ครั้งที่ 18 (The Eighteenth Thailand IT Contest Festival : IT 2019)
วันที่ (1 มีนาคม 2562) กระทรวงวิทยาศาสตร์และเทคโนโลยี โดยศูนย์เทคโนโลยีอิเล็กทรอนิกส์และคอมพิวเตอร์แห่งชาติ (เนคเทค-สวทช.) ร่วมกับหน่วยงานพันธมิตร องค์การพิพิธภัณฑ์วิทยาศาสตร์แห่งชาติ (อพวช.) สํานักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) มูลนิธิสยามกัมมาจล ธนาคารไทยพาณิชย์ จํากัด (มหาชน) จัดงานแถลงข่าว “มหกรรมประกวดเทคโนโลยีสารสนเทศแห่งประเทศไทย ครั้งที่ 18 (The Eighteenth Thailand IT Contest Festival : IT 2019)” โดยมี ดร.กัลยา อุดมวิทิต รองผู้อํานวยการศูนย์เทคโนโลยีอิเล็กทรอนิกส์และคอมพิวเตอร์แห่งชาติ , คุณสุวรรณี ยุธานุสรณ์ ผู้อํานวยการสํานักพัฒนาธุรกิจและการตลาด องค์การพิพิธภัณฑ์วิทยาศาสตร์แห่งชาติ , คุณกิตติรัตน์ ปลื้มจิตร ผู้จัดการโครงการสนับสนุนองค์กรเพื่อพัฒนาเยาวชนมูลนิธิสยามกัมมาจล มูลนิธิสยามกัมมาจล ธนาคารไทยพาณิชย์ จํากัด (มหาชน) ร่วมแถลงข่าวถึงแนวนโยบายของ สวทช. ในการส่งเสริมและสนับสนุนกิจกรรมต่างๆที่สอดคล้องกับนโยบายในการพัฒนาเด็กและเยาวชน รวมถึงความคาดหวังที่เยาวชนได้รับจากการประกวดและการต่อยอดโครงงาน อีกทั้งยังมีผู้ร่วมเสวนา“เผยความสําเร็จจากงานมหกรรม IT สู่ความสําเร็จ” เพื่อสร้างแรงบันดาลใจให้กับเยาวชนรุ่นใหม่ โดยบอกเล่าเรื่องราวความสําเร็จของรุ่นพี่ทั้ง 3 โครงการ ได้แก่ 1)คุณอัจฉริยะ ดาโรจน์ ประธานเจ้าหน้าที่บริษัท AIYA ได้รับรางรัลรองชนะเลิศ ในโครงการการพัฒนาโปรแกรมคอมพิวเตอร์แห่งประเทศไทย ครั้งที่ 6 2)คุณภูมินทร์ ประกอบแสง อาจารย์ประจําวิทยาลัยเทคนิคบึงกาฬ ได้รับรางรัลที่ 2 ประเทศนิสิต นักศึกษา การประกวดวงจรอิเล็กทรอนิกส์รุ่นเยาว์ ครั้งที่ 14 และ 3)ดร.รณพีร์ ชัยเชาวรัตน์ อาจารย์ประจําจุฬาลงกรณ์มหาวิทยาลัย ได้รับรางวัลชนะเลิศจากการประกวดโครงงานนักวิทยาศาสตร์รุ่นเยาว์ ในสาขาวิทยาการคอมพิวเตอร์และสาขาวิศวกรรมศาสตร์ ปี 2008
ดร.กัลยาฯ กล่าวว่า สํานักงานพัฒนาวิทยาศาสตร์และเทคโนโลยีแห่งชาติ ได้มอบหมายศูนย์เทคโนโลยีอิเล็กทรอนิกส์และคอมพิวเตอร์แห่งชาติ (เนคเทค) ให้ดําเนินการจัดงาน“มหกรรมประกวดเทคโนโลยีสารสนเทศแห่งประเทศไทย ครั้งที่ 18” ขึ้น โดยมีวัตถุประสงค์เพื่อพัฒนา ส่งเสริมและสร้างแรงบันดาลใจให้เด็กและเยาวชน หรือผู้ที่มีความสามารถพิเศษและสนใจเรียนรู้ทางด้านวิทยาศาสตร์และเทคโนโลยี ได้นําองค์ความรู้และประสบการณ์ของตนเองมาสร้างสรรค์เป็นผลงาน ซึ่งการพัฒนากําลังคนด้าน วทน. ให้กับประเทศ ถือเป็นภารกิจหลักที่สําคัญของ สวทช. ที่ช่วยผลักดัน ส่งเสริมและสนับสนุนกลไกการพัฒนาโครงสร้างพื้นฐานเพื่อการบ่มเพาะเด็กและเยาวชนต่อไปในนาคต
สําหรับงาน“มหกรรมประกวดเทคโนโลยีสารสนเทศแห่งประเทศไทย ครั้งที่ 18 (The Eighteenth Thailand IT Contest Festival : IT 2019)” จัดขึ้นระหว่างวันที่ 13 – 15 มีนาคม 2562 ณ ไอซ์แลนด์ฮอลล์ ชั้น 3 ศูนย์การค้าแฟชั่นไอส์แลนด์ ภายใต้แนวคิด “Go together เยาวชนร่วมใจ ขับเคลื่อนไทยไปด้วยกัน”
รัฐบาลไทย-ข่าวทำเนียบรัฐบาล-กระทรวงยุติธรรม มุ่งพัฒนาและส่งเสริมอาชีพผู้กระทำผิดอย่างยั่งยืน
วันอังคารที่ 15 พฤษภาคม 2561
กระทรวงยุติธรรม มุ่งพัฒนาและส่งเสริมอาชีพผู้กระทําผิดอย่างยั่งยืน
นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม เป็นประธานการประชุมคณะทํางานพัฒนาและส่งเสริมอาชีพผู้กระทําผิดอย่างยั่งยืน แต่งตั้งโดยรัฐมนตรีว่าการกระทรวงยุติธรรม (พล.อ.อ.ประจิน จั่นตอง) ครั้งที่ ๓/๒๕๖๑
ในวันพฤหัสบดีที่ ๑๐ พฤษภาคม ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๑ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม
เป็นประธานการประชุมคณะทํางานพัฒนาและส่งเสริมอาชีพผู้กระทําผิดอย่างยั่งยืน
แต่งตั้งโดยรัฐมนตรีว่าการกระทรวงยุติธรรม (พล.อ.อ.ประจิน จั่นตอง) ครั้งที่ ๓/๒๕๖๑
โดยมีผู้แทนจากกรมราชทัณฑ์ กรมคุมประพฤติ กรมพินิจและคุ้มครองเด็กและเยาวชน
พร้อมด้วยผู้แทนจากหน่วยงานภาครัฐ ภาคเอกชน ภาคการเงินธนาคารและภาคการศึกษาที่เกี่ยวข้อง
เข้าร่วมประชุมฯ
เพื่อพิจารณาผลการดําเนินงานรอบ ๓ เดือน และพิจารณาปรับทิศทางการทํางาน
ให้มีประสิทธิภาพยิ่งขึ้น ในการขับเคลื่อนการพัฒนาและส่งเสริมอาชีพอย่างยั่งยืน
ของหน่วยงานในกลุ่มภารกิจด้านพัฒนาพฤตินิสัย ได้แก่ กรมราชทัณฑ์ กรมคุมประพฤติ
และกรมพินิจและคุ้มครองเด็กและเยาวชน
และการนําเสนอแผนงานโครงการ/กิจกรรม ที่จะดําเนินการในปี ๒๕๖๑
รวมทั้ง พิจารณา (ร่าง) แผนยุทธศาสตร์การพัฒนาและส่งเสริมอาชีพ
ผู้กระทําผิดอย่างยั่งยืน พ.ศ.๒๕๖๑ – ๒๕๖๕ ที่ได้ร่วมกันจัดทําขึ้นโดยกรมราชทัณฑ์
กรมคุมประพฤติ และกรมพินิจและคุ้มครองเด็กและเยาวชน
อีกทั้งพิจารณาแต่งตั้งคณะทํางานฯ เพิ่มเติม
ผู้ช่วยรัฐมนตรีประจํากระทรวงยุติธรรม กล่าวว่า การดําเนินงานพัฒนา
และส่งเสริมอาชีพผู้กระทําผิดนั้น ต้องอาศัยความร่วมมือระหว่างภาครัฐ
และภาคเอกชนอย่างเข้มแข็ง เพื่อจะสร้างความรู้ ความชํานาญ
และสร้างมาตรฐานฝีมือให้กับผู้กระทําผิดให้มีคุณภาพ ไม่ว่าจะประกอบอาชีพ
ในสถานประกอบการหรือเป็นเจ้าของธุรกิจ
โดยจะเร่งพัฒนาศักยภาพด้านอาชีพของผู้กระทําผิดให้หลากหลายด้าน
เพื่อให้รองรับตามความต้องการของตลาด
ซึ่งมีสถาบันคุณวุฒิวิชาชีพ (องค์การมหาชน) เข้ามาเป็นภาคี ร่วมรับรองการทํางานของผู้กระทําผิด
ในแต่ละวิชาชีพ เพื่อบูรณาการพัฒนาและส่งเสริมอาชีพผู้กระทําผิดอย่างยั่งยืน
รัฐบาลไทย-ข่าวทำเนียบรัฐบาล-รองนายกรัฐมนตรีเป็นประธานในพิธีเชิญผ้าพระกฐินพระราชทาน ณ ราชอาณาจักรกัมพูชา
วันจันทร์ที่ 9 ตุลาคม 2560
รองนายกรัฐมนตรีเป็นประธานในพิธีเชิญผ้าพระกฐินพระราชทาน ณ ราชอาณาจักรกัมพูชา
รองนายกรัฐมนตรีเป็นประธานในพิธีเชิญผ้าพระกฐินพระราชทาน ณ ราชอาณาจักรกัมพูชา
วันนี้ (วันจันทร์ที่ 9 ตุลาคม 2560) เวลา 09.00 น. ณวัดพระพุทธโฆสาจารย์ กรุงพนมเปญ ราชอาณาจักรกัมพูชา
พลเอก ธนะศักดิ์ ปฏิมาประกร รองนายกรัฐมนตรีเป็นประธานในพิธีเชิญผ้าพระกฐินพระราชทานของกระทรวงต่างประเทศ โดยมีสมเด็จพระสังฆราชฯ เทพวงศ์ เป็นประธานฝ่ายสงฆ์ และมีสมเด็จพิชัยเสนา เตีย บัณห์ รองนายกรัฐมนตรีและรัฐมนตรีว่าการกระทรวงกลาโหมกัมพูชาตลอดจนข้าราชการชั้นผู้ใหญ่ทั้งสองฝ่ายเข้าร่วมพิธี ท่ามกลางบรรยากาศแห่งมิตรภาพ และความร่วมมือ สานสัมพันธ์ ของทั้งสองประเทศ
รัฐบาลไทย-ข่าวทำเนียบรัฐบาล-กระทรวงเกษตรฯ น้อมนำ “ศาสตร์พระราชา” และพระราชเสาวนีย์ของสมเด็จ  พระนางเจ้าฯพระบรมราชินีนาถในรัชกาลที่ 9 ร่วมเพิ่มผืนป่าให้กับประเทศไทย
วันพฤหัสบดีที่ 29 มีนาคม 2561
กระทรวงเกษตรฯ น้อมนํา “ศาสตร์พระราชา” และพระราชเสาวนีย์ของสมเด็จ  พระนางเจ้าฯพระบรมราชินีนาถในรัชกาลที่ 9 ร่วมเพิ่มผืนป่าให้กับประเทศไทย
กระทรวงเกษตรฯ น้อมนํา “ศาสตร์พระราชา” และพระราชเสาวนีย์ของสมเด็จ  พระนางเจ้าฯพระบรมราชินีนาถในรัชกาลที่ 9 ร่วมเพิ่มผืนป่าให้กับประเทศไทย พร้อมอนุรักษ์ป่าไม้ สร้างระบบนิเวศ และความชื้นสัมพัทธ์ในอากาศเพื่อช่วยให้การปฏิบัติการฝนหลวงมีประสิทธิภาพมากยิ่งขึ
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์เปิดเผยภายหลังลงพื้นที่ปลูกป่า ณ พื้นที่ป่าบริเวณลุ่มรับน้ําเขื่อนแม่กวงอุดมธารา อําเภอดอยสะเก็ด จังหวัดเชียงใหม่ ว่า กิจกรรมการปลูกป่าจัดขึ้นเพื่อสานต่อพระราชปณิธานพระบาทสมเด็จพระปรมินทรมหาภูมิพลอดุลยเดช บรมนาถบพิตร และเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร เพื่อเพิ่มพื้นที่ป่าและสร้างความชุ่มชื้นเพิ่มความอุดมสมบูรณ์ให้แก่ทรัพยากรป่าไม้ ฟื้นฟูสภาพพื้นที่ป่าไม้ให้สามารถกลับมาอยู่ในสภาพสมบูรณ์ เป็นการเพิ่มผืนป่าและสร้างความชุ่มชื้นให้กับป่าต้นน้ํา และเป็นต้นทุนความชื้นสําหรับการปฏิบัติการฝนหลวงให้กับพื้นที่ได้อย่างมีประสิทธิภาพ รวมถึงเป็นการสร้างความเข้าใจในการมีส่วนร่วมของประชาชนที่จะรักษาระบบนิเวศป่าไม้ สิ่งแวดล้อมและเอื้อประโยชน์ต่อพื้นที่ชุมชนได้อย่างยั่งยืน และสนับสนุนแผนการดําเนินการ โครงการโปรยเมล็ดพันธุ์พืชเพื่อสร้างความชุ่มชื้นและเพิ่มผืนป่าทั่วประเทศไทยสานต่อพระราชปณิธานพระบาทสมเด็จพระปรมินทรมหาภูมิพล อดุลยเดช บรมนาถบพิตร และเฉลิมพระเกียรติสมเด็จพระเจ้าอยู่หัวมหาวชิราลงกรณบดินทรเทพยวรางกูรในพื้นที่ทั่วประเทศหลังเสร็จสิ้นการปฏิบัติการฝนหลวงในแต่ละวันของกรมฝนหลวงและการบินเกษตรอีกด้วย
ด้านนายสุรสีห์ กิตติมณฑล อธิบดีกรมฝนหลวงและการบินเกษตร กล่าวเพิ่มเติมว่า กิจกรรมในครั้งนี้ ประกอบด้วยกิจกรรมการปลูกป่าและไม้ยืนต้นทั้ง 5 ภูมิภาค โดยในพื้นที่ภาคเหนือ กําหนดจัดกิจกรรมปลูกป่าบริเวณพื้นที่ป่าลุ่มรับน้ําเขื่อนแม่กวงอุดมธารา อําเภอดอยสะเก็ด จังหวัดเชียงใหม่ซึ่งเป็นพื้นที่ต้นน้ํา แหล่งน้ําที่สําคัญอีกที่หนึ่งของภาคเหนือ และเป็นบริเวณที่สามารถช่วยสร้างความชื้นสัมพัทธ์ที่จะเอื้อต่อการปฏิบัติการฝนหลวงให้กับพื้นที่การเกษตรทางภาคเหนือด้วย สําหรับไม้ยืนต้นและไม้ผลที่ใช้ปลูกในครั้งนี้ มีจํานวนทั้งสิ้น 400 ต้น ประกอบด้วย ไม้ยืนต้น จํานวน 300 ต้น ได้แก่ ยางนา 150 ต้น ตะเคียน 30 ต้น ประดู่ 30 ต้น ก่อใบเลื่อม 30 ต้น มะค่าแต้ 30 ต้น และมะขามป้อม 30 ต้น และไม้ผล จํานวน 100 ต้น ได้แก่ ชมพู่ 30 ต้น มะยม 20 ต้น ขนุน 20 ต้น และฝรั่ง 30 ต้น ซึ่งเป็นการเพิ่มพื้นที่ป่าที่สามารถช่วยเป็นป่าไม้สําคัญของพื้นที่ลุ่มรับน้ําเขื่อนแม่กวงอุดมธารา และเกิดระบบนิเวศที่ดีต่อไป ทั้งนี้ กิจกรรมดังกล่าว ได้รับความร่วมมือและการสนับสนุนจากหน่วยงานภาครัฐ เอกชน สถาบันการศึกษา ประชาชนทั่วไปในพื้นที่ รวมทั้งอาสาสมัครฝนหลวงของภาคเหนืออีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai